مائیک ٹائسن

مائیکل جیرارڈ ٹائسن (پٲدٲیِش 30 جون 1966) چھُ اَکھ امریکی سٲبقہٕ پیشہٕ ور باکسر یٔمؠ 1985 پیٚٹھ 2005 تام مقابلہٕ کوٚر۔ پننہِ پیشورانہٕ زِندگی ہندِس شروعاتس مَنٛز اوس تس "آئرن مائیک" تہٕ "کِڈ ڈائنامائٹ" ناو دِنہٕ آمُت۔ سُہٕ آو پتہٕ "The Baddest Man on the Planet" ناوٕ سٟتؠ زاننہٕ۔ ٹائسن چھُ وُنیُک تام سارِوٕے کھۄتہٕ بوٚڑ ہیوی ویٹ باکسرَو مَنٛز اَکھ ماننہٕ یِوان۔ سُہ اوس 1987 پؠٹھ 1990 تام اَکھ ناقابلِ شکست چیمپیَن، یِمو منٛزٕ 19 ناک آؤٹ زینِتھ۔ 20 وُہُر، ژور رٮ۪تہٕ تہٕ 22 دۄہ وٲنٛسہِ مَنٛز بَنیٛوو سُہ پنُن گۄڈٕنیُوک چیمپئن شِپ زینِتھ ہیوی ویٹ ٹایٹل heavyweight title زینَن وول سارِوٕے کھۄتہٕ لۄکُٹ باکسر۔  سُہ اوس گۄڈنیُک ہیوی ویٹ باکسر ییٚمہِ اَکی وِزِ ڈبلیو بی اے WBA، ڈبلیو بی سی تہٕ آی بی اے ایف ٹایٹل زیوٗن۔ 1990 تھس مَنٛز بسٹر ڈگلسَس نِش ناک آؤٹ سٟتؠ تٔمؠ سُنٛد ہارُن چھُ باکسِنٛگ تٲریخَس مَنٛز ساروِی کھۄتہٕ بٔڑٮ۪و شِکستو مَنٛز اَکھ مانٛنہٕ یِوان۔Mike Tyson Quotes .
سُہ بَنیٛو پتہٕ مُسلمان تہٕ کۆرُن اِسلام قبوٗل.یٔمؠ پتہٕ تس سُنٛد ناو مَلِک عبدُل عزیٖز اوس۔

عصمَتھ دری ہُنٛد مقدمہٕ تہٕ قٲد
ٹائسن چولے آو 1991 تھس مَنٛز انڈیاناپولسس Indianapolis مَنٛز 18 وُہُر ڈیزیئر واشِنٛگٹن سٟتؠ موٹل کمرَس مَنٛز عصمَتھ دری کرنہٕ کِس اِلزامَس مَنٛز گِرِفتار کرنہٕ۔ میرین کاؤنٹی سپیریئر کورٹَس مَنٛز گوٚو ٹائسن سُنٛد حملُک مقدمہٕ 26 جَنؤری پؠٹھ فَرؤری 1992 تام۔ 

واشِنٛگٹنٕچ صدمہٕ کِس حالتٕچ تصدیٖق ٲس ٹائسن سٕنٛدِ ڈرائیور سٕنٛزِ گوٲہی سٟتؠ گأمٕژ۔ واقعہٕ پتہٕ 24 گٲنٛٹہٕ پتہٕ أکِس مُعٲینہٕ سٟتؠ گوٚو تصدیٖق زِ واشِنٛگٹن اوس جُرمانہٕ حملَس سٟتؠ مُطٲبِق۔

لیڈ ایڈووکیٹ وِنسِنٛٹ جے فُلر سٕنٛدِس براہِ راست پرٛژھہٕ گٲر تحت ووٚن ٹایسنَن زِ یہِ اوس واشِنٛگٹنٕچ پوٗرٕ رضامندی سٟتؠ کرنہٕ آمُت۔ تہٕ تٔمؠ ووٚن زِ تٔمؠ کوٚر نہٕ واشِنٛگٹنَس سٟتؠ زبردستی۔ لیڈ اٹارنی گریگوری گیریسن سٕنٛدِ ذٔریعہٕ جرح کرنہٕ پتہٕ کوٚر ٹائسنن واشنگٹنَس گُمراہ کرنُک اِنکار۔ تہٕ تٔمؠ کوٚر اصرار زِ سُہ چھُ أمِس سٟتؠ جِنسی تعلق تھاوُن یژھان۔ 10 فَرؤری 1992 مَنٛز، جیٛوٗری ہِنٛد تَقریٖبَن 10 گھنٹن تام غور کرنہٕ پتہٕ، ٹائسن آو شدیٖد حملک مجرم قرار دنہٕ۔

ذأتی زِندگی
ٹائسن چھُ سؠوَن ہِلٕز، نیواڈاہس مَنٛز روزان۔  تٔمؠ اوس ترٛےٚ لَٹہِ خانٛدر کوٚرمُت۔ أمِس چھِ سَتھ شُرؠ۔ پننٮ۪ن شُرٮ۪ن علاوٕ چھِ أمِس اَکھ کوٗر یوٚس پنٛنہِ دویٚمہِ خانٛدارِنہِ سٟتؠ زامٕژ چھےٚ۔ 

اَتھ خانٛدرٕ واجنہِ زِنٛدگی مَنٛز ٲسہِ گَریلوٗ تشدُد تہٕ دٮ۪ماغی عدم استحکامٕکہِ mental instability اِلزام ۔

نوٹ
اَکھ شُر موٗدمُت.

 حَوالہٕ